ORDE do 20 de xullo de 2005 de apertura e funcionamento do centro autorizado de fútbol Real Club Deportivo da Coruña do concello de Abegondo (A Coruña), para impartir as ensinanzas de técnico e técnico superior en fútbol.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/08/2005

Examinado o expediente presentado polo representante da sociedade Real Club Deportivo de La Coruña, S.A.D., polo que solicita a apertura e funcionamento do centro autorizado de fútbol Real Club Deportivo da Coruña do concello de Abegondo.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que o remite cos informes correspondentes.
Vistos o Real decreto 1913/1997, do 19 de decembro, (BOE do 23 de xaneiro), polo que se configuran como ensinanzas de réxime especial as conducentes á obtención de titulacións de técnicos deportivos, se aproban as directrices xerais dos títulos e das correspondentes ensinanzas mínimas; o Decreto 353/2003, do 11 de setembro (DOG do 26 de setembro), polo que se establece o currículo da especialidade deportiva de grao medio correspondente ao título de técnico deportivo en fútbol; o Decreto 372/2003, do 16 de setembro (DOG do 17 de outubro), polo que se establece o currículo da especialidade deportiva de grao superior correspondente ao título de técnico deportivo superior en fútbol; e Decreto 410/2003, do 6 de novembro (DOG do 21 de novembro), sobre a autorización a centros privados e a centros públicos que non sexan de titularidade da Consellería de Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; a Orde do 12 de
abril de 2004 (DOG do 22 de abril), pola que se desenvolve o dito Decreto 410/2003, e a Orde do 23 de abril de 2004 (DOG do 29 de abril), pola que se establecen os requisitos mínimos dos espazos administrativos e docentes xenéricos cos que deben contar os centros privados e públicos.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a apertura do centro autorizado de fútbol Real Club Deportivo da Coruña do concello de Abegondo (A Coruña), para impartir as ensinanzas de técnico e técnico superior en fútbol, segundo se especifica no anexo desta orde.
Segundo.-Determinar que antes da posta en funcionamento das ensinanzas que se autorizan a Delegación Provincial da Consellería de Educación e Ordenación Universitaria, logo do informe da Inspección educativa, aprobará expresamente a relación
do persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 20 de xullo de 2005.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Abegondo.
Localidade: Mabegondo.
Enderezo: Agra de Marcés, s/n.
Nome do centro: centro autorizado de fútbol Real Club Deportivo da Coruña.
Código do centro: 15032534.
Titular: Real Club Deportivo de La Coruña, S.A.D.
Ensinanzas que se autorizan:-Técnico deportivo en fútbol. 2 unidades de 35 postos/unidade (total 70 postos).-Técnico deportivo superior en fútbol. 2 unidades de 35 postos/unidade (total 70 postos).